Dié vyf mans gesoek ná Bronkhorstspruit-plaasaanval | Maroela Media
Die identikits (Foto: SAPD)
Die polisie het Dinsdag identikits uitgereik vir die vyf verdagtes wat gesoek word in verband met die aanval op Waldi en Cynthia van Zyl op hul plaas digby Bronkhorstspruit in Gauteng.
Ses mans het die egpaar verlede Sondag vermoedelik tussen 17:00 en 18:00 op hul plaas, Spitskop, oorval en gemartel.
Een verdagte is reeds verlede week vasgetrek en sal na verwagting Vrydag in die hof verskyn.
Volgens konst. Munyadziwa Ramovha, woordvoerder van die Bronkhorstspruit-polisiestasie, is dié verdagte in die besit van een van die Van Zyls se selfone gevind. Hy is nog nie deur die slagoffers geïdentifiseer nie.
Die 64-jarige Waldi het onder meer gesig- en skedelfrakture en wonde aan sy been opgedoen en moes die aand van die aanval 'n noodoperasie ondergaan. Cynthia (53) is verlede Woensdag ontslaan en vorder goed onder omstandighede. Sy het 'n kopwond opgedoen en het kneusplekke oor haar hele lyf en snye aan haar bene.
Die aanvallers is met twee vuurwapens, juwele, selfone en 'n klein bedraggie geld en ander huisware vort. Hulle het hul buit op Waldi se wit Toyota Hilux-bakkie gelaai en in die rigting van die R104 gevlug. Van daar af is hulle moontlik in die rigting van Bronkhorstspruit of Witbank.
Die Van Zyls se seun het kort ná die aanval by die huis aangekom. Cynthia het intussen haarself losgewikkel en hom geroep, waarna die nooddienste en die polisie ontbied is.
Beroepsjagter doodgeskiet: Vrou se verhoor lank uitgestel
Waarom word die verdagte nie "mooi"gevra wie sy maatjies is nie huh ?
Die krip vreters lyk dan almal die selfde
Ek weet nie wat om te dink nie. Hierdie mense, hoe kan mens doen wat hulle gedoen het? Die wêreld het sy goedheid verloor. Elke mens moet herdink en weer dink. Beskerm jouself maar omarm die voorbeeld van Jesus. Ons bid vir almal sonder ophou
Ek glo die verdagte kan dalk bietjie beter "samewerking " gee….ondervragers weet mos hoe
Dis deesdae baie maklik om iemand op te spoor dmv n selfoon nommer. Hierdie kriminele weet dit natuurlik nie en dis hoekom hulle gevang word. In die ou dae was dit redelik maklk om inligting uit beskuldiges te kry.